ສະມາຊິກສະພາສູງ ສຫລ ເຄື່ອນໄຫວຢ້ຽມຢາມ ດ້ານການຄ້າ ທີ່ຄິວບາ 
ການຢ້ຽມຢາມດັ່ງກ່າວ ມີຂຶ້ນ ນຶ່ງມື້ຫຼັງຈາກ ສະຫະລັດປະກາດ ຜ່ອນຜັນ ການຈຳກັດຮັດແຄບ ສິນຄ້ານຳເຂົ້າ ຈາກຄິວບາ.
ນຶ່ງມື້ຫຼັງຈາກສະຫະລັດປະກາດວ່າ ຕົນຈະຜ່ອນຜັນການຈຳກັດ ຮັດແຄບສິນຄ້ານຳເຂົ້າຈາກຄິວບາ ສະມາຊິກສະພາສູງສະຫະ ລັດ 2 ທ່ານ ໄດ້ເລີ້ມທຳການປະກອບພາລະກິດດ້ານການຄ້າ ເປັນເວລາ 4 ມື້ ທີ່ປະເທດເກາະດອນດັ່ງກ່າວ ສະມາຊິກສະພາສູງ ທ່ານນາງ Claire McCaskill ສັງກັດພັກ ເດໂມແກຣັດ ຈາກລັດ Missouri ແລະທ່ານນາງ Amy Klo buchar ຈາກລັດ Minnesota ໄດ້ເດີນທາງໄປຍັງຄິວບາໃນ ວັນເສົາວານນີ້ ເພື່ອບຸກເບີກໂອກາດໃໝ່ໆ ໃນການເປີດກວ້າງ ກັບຄິວບາ ສະຫະລັດໄດ້ປະກາດໃຫ້ຮູ້ ໃນວັນສຸກຜ່ານມາວ່າ ຕົນໄດ້ອະນຸ ມັດໃຫ້ພວກທຸລະກິດເອກະຊົນຂະໜາດນ້ອຍຂອງຄິວບາ ຂາຍ ສິນຄ້າ ແລະການບໍລິການຕ່າງໆໃຫ້ສະຫະລັດໄດ້ ນອກຈາກ ພວກຜະລິດຕະພັນ ດ້ານເຂົ້າປາອາຫານ ແລະການກະເສດ ເຫຼົ້າ ຜະລິດຕະພັນຢາສູບ ແລະສິນຄ້າປະເພດແຜ່ນແພບາງຢ່າງ ສະມາຊິກສະພາສູງ McCaskill ກ່າວວ່າ ທ່ານນາງມີຄວາມສົນໃຈ ຢາກຮູ້ຈັກວ່າ ພວກກະເດຕະກອນລັດ Missouri ສາມາດຂາຍຫຍັງ ໃຫ້ແກ່ຊາວຄິວບາ ໄດ້ແດ່ ຂະນະດຽວກັນ ທ່ານນາງ Klobuchar ໄດ້ເວົ້າກ່ຽວກັບການປ່ຽນແປງອື່ນໆ ທີ່ສະຫະລັດແລະຄິວບາສາມາດມອງເຫັນໄດ້ ຫລັງຈາກການຍົກເລີກການຈຳກັດຮັດແຄບຕ່າງໆແລ້ວ ຊຶ່ງຮວມທັງການເປີດສະຖານທູດສະຫະລັດທີ່ຄິວບານັ້ນນຳ